Lav et referat af nedenstående tekst:

Tekst:
Kasper Bøgelund var meget nær et comeback på det danske landshold efter en sæsonstart med gode præstationer. Men AaB-backen måtte allerede lørdag melde fra til den landsholdsudtagelse, han modtog fra landstræner Morten Olsen fredag, skriver Nordjyske Stiftstidende. Bøgelund kommer dermed ikke i aktion i onsdagens landskamp mod Spanien i Parken. Årsagen er problemer med akillessenerne, som er blevet overbelastede efter AaB's sæsonstart med både SAS Liga og Champions League-kvalifikation på programmet. Kasper Bøgelund har også opgivet at spille i søndagens SAS Liga-kamp mod sin barndomsklub, OB. Det er endnu uvist, om Morten Olsen vælger at udtage en erstatning for Bøgelund. /ritzau/

Referat:
AaB-backen har problemer med sine akillessener og må melde fra til landskampen mod Spanien på onsdag.